‘भगवद् अज्जुकीयम्’ संस्कृत नाटककार बोधायन दा नाटक ऐ। इस च मुक्ख ते गौण कुल नौ पात्र न। इस नाटक दा प्रमुख पात्र परिव्राजक (सन्यासी) ऐ। लेखक ने इस पात्र दे राहें समाज दे उस वर्ग दा प्रतिनिधित्व कीते दा ऐ जेह‌्ड़ा ढोंगी साधु समाज दी नुमायंदगी करदा ऐ। एह् साधु समाज अपनी सुविधानुसार, अपने चेले चांटे पर प्रभाव जमाने खातर हर उचित-अनुचित व्यवहार करदा ऐ। सन्यासी इक बौद्ध भिश्रु ऐ ते शांडिल्य उसदा चेला ऐ। लेखक ने गुरू-शिश्य दे वार्तालाप राहें गै इस नाटक दा रम्भ कीते दा ऐ। गुरू अपने चेले गी संसारिक बंधनें ते सन्यासियें गी इन्दे शा बेलाग होइयै जीवन बतीत करने दी सिक्ख दिन्दे होई सच्च-झूठ गी आत्मा दे दो बंधन गलांदे न। उन्दा कथन ऐ जे चंगे कम्में दा फल विराग दी भावना औने पर गै मिलदा ऐ पर चेला शांडिल्य विराग नां दी भावना गी नेईं मनदा की जे उसदा मन्नना ऐ जे इस परर चलना तां तुस मेरे पर इस चाल्ली रोहें की होंदे ओ ? मिगी गल्लै-गल्लै पर निक्खरदे-फटकारदे की ओ।” शांडिल्य दा मन्नना ऐ जे बीतरागी आस्तै-गर्मी-सर्दी, सुख-दुख, हुट्टन-थकेमां इक बरोबर होंदे न। इस आस्तै गुरु जी अपने चेले गी समझांदे होई आखदे न-“नेईं मूर्खा, एह् गल्ल नेईं। मेरी आत्मा आस्तै ते एह् सुख-दुख दोऐ बरोबर न, पर इस कर्म-आत्मा गी थोह्‌डा बसांऽ करने दी लोड़ पौंदी ऐ।”